Broj: 711-I-593-P-67/23-02-19

Zagreb, 22. ožujka 2023.

 **MARINELA PERNJAK**

 **pravna služba trgovačkog društva**

 **Čistoća i održavanje Kolan d.o.o.**

**Predmet: očitovanje se daje na zahtjev Marinele Pernjak,**

* ***daje se***

Povjerenstvo za odlučivanje o sukobu interesa (u daljnjem tekstu: Povjerenstvo) dana 08. ožujka 2023. pod brojem 711-U-3385-P-67/23-01-4 zaprimilo je zahtjev za očitovanjem koji je podnijela pravnica u pravnoj službi trgovačkog društva Čistoća i održavanje Kolan d.o.o., gospođa Marinela Pernjak.

U podnesenom zahtjevu podnositeljica postavlja upit ima li član Uprave pravo na otpremninu zbog odlaska u mirovinu.

Zahtjev u ovom predmetu podnesen je od strane osobe koja nije obveznik postupanja iz članka 3. Zakona o sprječavanju sukoba interesa („Narodne novine“, broj 143/21, dalje ZSSI), ali se njegov sadržaj odnosi na tumačenje odredbi ZSSI-a, stoga Povjerenstvo povodom podnesenog zahtjeva na temelju članka 32. stavka 1. podstavka 3., 4. i 5. ZSSI-a na 2. sjednici održanoj 22. ožujka 2023., podnositeljici daje očitovanje, kako slijedi.

Povjerenstvo ističe kako sukladno odredbama ZSSI-a nema zapreke da članu Uprave trgovačkog društva Čistoća i održavanje Kolan d.o.o. bude isplaćena otpremnina zbog odlaska u mirovinu ukoliko je pravo na istu propisano zakonom, drugim općim aktom ili ugovorom o radu.

Povjerenstvo ukazuje kako je dana 12. travnja 2022.g. donijelo Dopunu smjernice kojom je pojašnjeno koje sve potpore i pomoći te druga prava iz radnog odnosa obveznici mogu primiti odnosno koje se ne smatraju dodatnom naknadom u smislu odredbi ZSSI-a. Navedena smjernica nalazi se na službenim internetskim stranicama Povjerenstva na linku https://www.sukobinteresa.hr/hr/smjernice-upute/dopuna-smjernice-o-zabrani-primitka-dodatne-naknade.

 PREDSJEDNICA POVJERENSTVA

 Aleksandra Jozić-Ileković, dipl. iur.

Dostaviti:

1. Podnositeljici, putem e-maila
2. Objava na internetskoj stranici Povjerenstva
3. Pismohrana